Թորվալդ Էրիկսեն

**Թորվալդ Էրիկսեն** (, ), նորվեգացի պոստիմպրեսիոնիստ նկարիչ։

## Կենսագրություն
Թորվալդ Էրիկսենը ծնվել է 1868 թվականի հուլիսի 18-ին Թրոնհեյմում։ Հայրը եղել է հրուշակագործ և մահացել է, երբ Էրիկսենը շատ փոքր է եղել:

Ի սկզբանե Թորվալդը ցանկացել է դառնալ դաշնակահար, բայց 1886 թվականին սկսել է սովորել իրավագիտության ֆակուլտետում, իսկ հետո կիսատ է թողել ուսումը Կնուդ Բերգսլինի գեղանկարչության դպրոց ընդունվելու համար, որտեղ նա անցել է դեկորատիվ և կիրառական արվեստի դասընթաց:

1890-ական թվականներին ձմեռներն անցկացրել է Իտալիայում և Ֆրանսիայում, իսկ ամառները՝ Նորվեգիայում։ Փարիզում հանդիպել է Պիեռ Բոնարին և սկսել է հետաքրքրվել իմպրեսիոնիզմով։

Որպես նկարիչ իր առաջին աշխատանքը նկարել է 1891 թվականին՝ «Գարնանային տրամադրություն» նկարով։

1892 թվականին տեղափոխվել է Կոպենհագեն, որտեղ դարձել է Քրիստիան Սաարտմանի աշակերտը, ով մեծ ազդեցություն է ունեցել նրա գեղարվեստական զարգացման վրա։ Դանիայում գտնվելու շնորհիվ Էրիկսենը սերտ կապեր է հաստատել դանիական սիմվոլիստական հասարակության հետ: Նորվեգիայում իր «կոլեգաների» շրջանում՝ հիմնականում շփվել է Էրիկ Վերենսշոլի հետ։

1900 թվականին նրա նա կտրուկ փոխել է իր գեղարվեստական ոճը՝ նատուրալիստական մոտեցումից մինչև գույնի և ձևի շեշտադրում, այդ կերպ իր ընկեր Օլուֆ Վոլդ-Թորնի հետ միասին դարձել է ժամանակակից նորվեգական գեղանկարչության հայտնի դեմքերից մեկը։ Այս ժամանակաշրջանի ամենահայտնի գործերը եղել են Տելեմարկի շրջանից մի քանի մերկ նկարներ և բնանկարներ:

Մինչև 1907 թվականը ցուցահանդեսներ է անցկացրել Գերմանիայում և Սկանդինավյան երկրներում, ինչի արդյունքում նրա նկարները ձեռք են բերվել Ազգային պատկերասրահի և մի քանի կոլեկցիոներների կողմից, որոնցից են Ռասմուս Մեյերը, Էռնեստ Թիլը և Շվեդիայի արքայազն Եվգենին:

1907-1910 թվականներին ապրել է Վեստրե Գաուսալեում, որտեղ ավելի շատ կենտրոնացել է ձմեռային լանդշաֆտներ նկարելու վրա։

1915 թվականին Էրիկսենը նյարդային խանգարում է ունեցել կոմպոզիտոր Ռեյդար Բրյոգերի հետ ունեցած դժվար հարաբերությունների պատճառով։ Ապաքինվելուց հետո ստեղծագործել է ավելի հանգիստ ոճով՝ իր աշխատանքի մեծ մասը կատարելով Հոլմսբիում։

Հետագա աշխատանքները եղել են Լիլեհամերի շրջակայքի գյուղերի վերաբերյալ, որտեղ նա ապրել է երկար ժամանակ: Նաև ստեղծել է բազմաթիվ նատյուրմորտներ և երկար ժամանակ չի նկարել գեղանկարներ:

Չնայած նրան, որ ապրել է մեկուսացման մեջ՝ նրա նկարները հայտնի են եղել և վաճառվել են ամբողջ Եվրոպայում: 1929 թվականին Բարսելոնայում կայացած համաշխարհային ցուցահանդեսում նա արժանացել է ոսկե մեդալի։ 1930 թվականին նա արժանացել է Նկարիչների ամենամյա մրցանակի։

Էրիկսենի մահվան պատճառը եղել է լեյկոզը և նա մահացել է Օսլոյում 1939 թվականին:

## Պատկերասրահ

Պատկեր:Thorvald_Erichsen_-_Interior_with_the_Artists_Oluf_and_Kris_Wold-Torne_-_NG.M.01814_-_National_Museum_of_Art,_Architecture_and_Design.jpg|Ինտերիեր (1900—1904)
Պատկեր:Thorvald_Erichsen_En_ung_pikes_værelse_1900.jpg|Երիտասարդ աղջկա սենյակը (1900)
Պատկեր:Thorvald_Erichsen_-_Winter_-_NG.M.00630_-_National_Museum_of_Art,_Architecture_and_Design.jpg|Ձմեռ (1901)
Պատկեր:Thorvald_Erichsen_1916_Gudrun_i_hengeköien_IMG_0947_holmsbu_billedgalleri_01.jpg|Ցանցաճոճի վրա նստած Գուդրունը (1916)
Պատկեր:Thorvald_Erichsen_-_Italian_Landscape_-_NG.M.02910_-_National_Museum_of_Art,_Architecture_and_Design.jpg|Իտալական բնապատկեր (1918)
Պատկեր:Thorvald_Erichsen_-_Seated_Woman_in_an_Interior_-_Nasjonalmuseet_-_NG.M.01970.jpg|Ինտերիեր նստած կնոջ հետ (1931)
Պատկեր:Erichsen-Lillehammer.jpg|Լիլհամերի տեսարանը (1933)
Պատկեր:Erichsen-Holmsbu.jpg|Հոլմսբյուն ամռանը (1937)


## Ծանոթագրություններ

## Արտաքին հղումներ
* Էրիկսենի աշխատանքները ArtNet կայքում
 
Կատեգորիա:Նորվեգացի նկարիչներ
Կատեգորիա:Լեյկոզից մահացածներ
Կատեգորիա:Պոստիմրեսիոնիստ արվեստագետներ
Կատեգորիա:20-րդ դարի նկարիչներ
Կատեգորիա:19-րդ դարի նկարիչներ